
24 DR.31.10.2013 

 
Either dengan izin, kerajaan menintroducekan GST ataupun menghapuskan Polisi Kabotaj 
ataupun menghapuskan, exempkan Sabah daripada GST dan maintainkan Polisi Kabotaj 
Itu adalah pesanan daripada kawan-kawan. Now, saya ingin menyambung.  

Tuan Yang di-Pertua, Yang Amat Berhormat Menteri Kewangan juga telah 
mengusulkan bahawa sebanyak RM331 juta akan diperuntukkan oleh kerajaan dalam 
program penyeragaman harga subsidi pengangkutan. Dalam hal ini saya ingin - minta maaf 
saya baca balik apa yang saya sudah baca semalam. Saya ingin menukar balik. 

Tuan Yang di-Pertua, Yang Amat Berhormat Menteri Kewangan telah 
mengusulkan peruntukan sebanyak RM66 juta dalam pembelian peralatan hospital serta 
membina blok tambahan di Hospital Queen Elizabeth, Kota Kinabalu. Saya agak hairan 
kenapa kerajaan mahu menambahkan blok di Hospital Queen Elizabeth ini. Adakah 
penambahan blok tersebut berkaitan dengan kesesakan yang sedang dihadapi oleh 
Hospital Queen Elizabeth, Kota Kinabalu?  

Rakyat Sabah yang tinggal di sekitar Kota Kinabalu khususnya di Daerah 
Penampang tahu bahawa Hospital Queen Elizabeth ini dekat sahaja. Namun, kesesakan 
lalu lintas yang amat teruk sekali amat menyusahkan mereka. Di samping itu, kehadiran 
ribuan pesakit setiap hari ke hospital ini dari seluruh pelosok negeri Sabah untuk 
mendapatkan rawatan memberikan tekanan kerja yang tinggi sekali kepada doktor dan 
jururawat. Di samping itu, prosedur penting seperti pembedahan juga kadangkala menjadi 
lambat berikutan dengan jumlah pesakit yang ramai. Dalam erti kata lain, Hospital Queen 
Elizabeth sudah tidak mampu lagi untuk menampung jumlah pesakit yang hadir setiap hari.  

[Timbalan Yang di-Pertua (Datuk Ronald Kiandee) mempengerusikan 
Mesyuarat]  

Maka saya berpendapat, penyelesaian jangka panjang untuk masalah ini adalah 
dengan membina sebuah hospital baru di Bandar Satelit Kota Kinabalu iaitu Daerah 
Penampang. Saya amat yakin bahawa kehadiran sebuah hospital yang baru di Penampang 
mampu mengurangkan kesesakan yang sedang dialami di Hospital Queen Elizabeth serta 
tekanan kerja yang dihadapi oleh doktor-doktor serta jururawat yang bertugas. Ini adalah 
kerana kehadiran sebuah hospital di daerah ini juga akan mampu menyediakan khidmat 
rawatan kepada penduduk di sekitar Daerah Papar, Putatan, Inanam dan kawasan-
kawasan lain yang berdekatan. Seperti orang Sabah selalu cakap, “Jangan alang-alang 
bah”. Jadikan sebuah hospital di Daerah Penampang.  

Tuan Yang di-Pertua, Yang Amat Berhormat Menteri Kewangan juga telah 
memperuntukkan sebanyak RM312 juta dalam projek menaiktarafkan beberapa lapangan 
terbang di Sabah dan Sarawak seperti Lapangan Terbang Antarabangsa Kota Kinabalu, 
Sandakan serta Mukah dan lain-lain untuk keselesaan penumpang. Negeri Sabah dan 
Sarawak sememangnya layak menerima penaik taraf ini kerana kedua-dua buah negeri ini 
ialah pengeluar minyak utama di Malaysia. Saya ingin memberitahu kepada Yang Amat 
Berhormat Menteri Kewangan tentang aspek keselamatan di Lapangan Terbang 
Antarabangsa Kota Kinabalu yang diragui dan sedang hangat diperkatakan oleh 
juruterbang-juruterbang yang mendarat di lapangan terbang tersebut.  

Lapangan terbang tersebut masih belum mempunyai - dalam bahasa Inggeris, 
Instrument Landing System ataupun Transponder Landing System dan Malaysia Airports 
Berhad telah mengakui bahawa instrumen ini hanya akan dipasang pada hujung tahun 
2014. Maka saya juga ingin mengingatkan kepada Yang Amat Berhormat Menteri 
Kewangan agar tidak mengutamakan aspek kecantikan dan keselesaan sahaja di lapangan 
terbang semata-mata. Akan tetapi haruslah menitikberatkan aspek keselamatan. Selain 
daripada itu, adakah peruntukan tersebut juga merangkumi kerja-kerja pengapalan jalan 
yang menghubungkan Kota Kinabalu Airport 1 dan 2 yang kini dalam keadaan yang amat 
menyedihkan.   

Tuan Yang di-Pertua, saya juga ingin bertanya dengan Yang Amat Berhormat 
Menteri Kewangan berkenaan dengan flood mitigation measure yang mana beliau telah 
membentangkan pada hari Jumaat yang lepas. Beliau telah mengumumkan sebanyak RM 
659 juta kepada Muar di Johor, Pekan di Pahang dan beberapa tempat tetapi tidak 
disebutkan di daerah-daerah yang perlu flood mitigation measure ini di Sabah dan juga di 
Sarawak. Diharapkan agar Yang Amat Berhormat Menteri Kewangan akan membuat 
sesuatu untuk menyelesaikan masalah banjir yang agak teruk di Sabah dan Sarawak pada 
setiap kali hujan di Sabah.  



Either dengan izin, kerajaan menintroducekan GST ataupun menghapuskan Polisi Kabotaj ataupun menghapuskan, exempkan Sabah daripada GST dan maintainkan Polisi Kabotaj Itu adalah pesanan daripada kawan-kawan. Now, saya ingin menyambung. Tuan Yang di-Pertua, Yang Amat Berhormat Menteri Kewangan juga telah mengusulkan bahawa sebanyak RM331 juta akan diperuntukkan oleh kerajaan dalam program penyeragaman harga subsidi pengangkutan. Dalam hal ini saya ingin- minta maaf saya baca balik apa yang saya sudah baca semalam. Saya ingin menukar balik. Tuan Yang di-Pertua, Yang Amat Berhormat Menteri Kewangan telah mengusulkan peruntukan sebanyak RM66 juta dalam pembelian peralatan hospital serta membina blok tambahan di Hospital Queen Elizabeth, Kota Kinabalu. Saya agak hairan kenapa kerajaan mahu menambahkan blok di Hospital Queen Elizabeth ini. Adakah penambahan blok tersebut berkaitan dengan kesesakan yang sedang dihadapi oleh Hospital Queen Elizabeth, Kota Kinabalu?. Rakyat Sabah yang tinggal di sekitar Kota Kinabalu khususnya di Daerah Penampang tahu bahawa Hospital Queen Elizabeth ini dekat sahaja. Namun, kesesakan lalu lintas yang amat teruk sekali amat menyusahkan mereka. Di samping itu, kehadiran ribuan pesakit setiap hari ke hospital ini dari seluruh pelosok negeri Sabah untuk mendapatkan rawatan memberikan tekanan kerja yang tinggi sekali kepada doktor dan jururawat. Di samping itu, prosedur penting seperti pembedahan juga kadangkala menjadi lambat berikutan dengan jumlah pesakit yang ramai. Dalam erti kata lain, Hospital Queen Elizabeth sudah tidak mampu lagi untuk menampung jumlah pesakit yang hadir setiap hari. [Timbalan Yang di-Pertua (Datuk Ronald Kiandee) mempengerusikan Mesyuarat]. Maka saya berpendapat, penyelesaian jangka panjang untuk masalah ini adalah dengan membina sebuah hospital baru di Bandar Satelit Kota Kinabalu iaitu Daerah Penampang. Saya amat yakin bahawa kehadiran sebuah hospital yang baru di Penampang mampu mengurangkan kesesakan yang sedang dialami di Hospital Queen Elizabeth serta tekanan kerja yang dihadapi oleh doktor-doktor serta jururawat yang bertugas. Ini adalah kerana kehadiran sebuah hospital di daerah ini juga akan mampu menyediakan khidmat rawatan kepada penduduk di sekitar Daerah Papar, Putatan, Inanam dan kawasan- kawasan lain yang berdekatan. Seperti orang Sabah selalu cakap, "Jangan alang-alang bah". Jadikan sebuah hospital di Daerah Penampang. Tuan Yang di-Pertua, Yang Amat Berhormat Menteri Kewangan juga telah memperuntukkan sebanyak RM312 juta dalam projek menaiktarafkan beberapa lapangan terbang di Sabah dan Sarawak seperti Lapangan Terbang Antarabangsa Kota Kinabalu, Sandakan serta Mukah dan lain-lain untuk keselesaan penumpang. Negeri Sabah dan Sarawak sememangnya layak menerima penaik taraf ini kerana kedua-dua buah negeri ini ialah pengeluar minyak utama di Malaysia. Saya ingin memberitahu kepada Yang Amat Berhormat Menteri Kewangan tentang aspek keselamatan di Lapangan Terbang Antarabangsa Kota Kinabalu yang diragui dan sedang hangat diperkatakan oleh juruterbang-juruterbang yang mendarat di lapangan terbang tersebut. Lapangan terbang tersebut masih belum mempunyai- dalam bahasa Inggeris, Instrument Landing System ataupun Transponder Landing System dan Malaysia Airports Berhad telah mengakui bahawa instrumen ini hanya akan dipasang pada hujung tahun 2014. Maka saya juga ingin mengingatkan kepada Yang Amat Berhormat Menteri Kewangan agar tidak mengutamakan aspek kecantikan dan keselesaan sahaja di lapangan terbang semata-mata. Akan tetapi haruslah menitikberatkan aspek keselamatan. Selain daripada itu, adakah peruntukan tersebut juga merangkumi kerja-kerja pengapalan jalan yang menghubungkan Kota Kinabalu Airport 1 dan 2 yang kini dalam keadaan yang amat menyedihkan. Tuan Yang di-Pertua, saya juga ingin bertanya dengan Yang Amat Berhormat Menteri Kewangan berkenaan dengan flood mitigation measure yang mana beliau telah membentangkan pada hari Jumaat yang lepas. Beliau telah mengumumkan sebanyak RM 659 juta kepada Muar di Johor, Pekan di Pahang dan beberapa tempat tetapi tidak disebutkan di daerah-daerah yang perlu flood mitigation measure ini di Sabah dan juga di Sarawak. Diharapkan agar Yang Amat Berhormat Menteri Kewangan akan membuat sesuatu untuk menyelesaikan masalah banjir yang agak teruk di Sabah dan Sarawak pada setiap kali hujan di Sabah.